উদারনীতিকদের তৎপরতায় ক্ষুদ্র দ্বন্দ্বগুলো বড় হয়ে দেখা দিয়েছে। ওদিকে ব্যক্তি, পরিবার, সমাজ ও রাষ্ট্রের সকল পর্যায়ে ও প্রতিষ্ঠানেই চলছে নানা ধরনের সহিংস যুদ্ধ। তবে আসল যুদ্ধটা সমাজবদলেরই। সেটাকে আড়াল করার জন্যই অসংখ্য ক্ষুদ্র ক্ষুদ্র যুদ্ধকে উৎসাহ দেওয়া হচ্ছে বড় হয়ে উঠতে। ক্ষুদ্রকে বৃহৎ করে তোলাটা, বৃহৎকে আড়ালে সরিয়ে রাখার চেষ্টারই অংশ বটে। দূষণ ঘটেছে উৎসে, শাখা-প্রশাখার ওপরে ঝাঁপিয়ে পড়ে লাভটা কী? লাভ হচ্ছে না; একমাত্র লাভ আত্মপ্রসাদের।